At dere ber norsk ungdom satse på yrkesfag, er faktisk utrolig råttent | Eirik Kornmo

Eirik Kornmo

16. feb. 2016 21:15 Sist oppdatert 27. desember 2016

Jeg ber alle unge, jenter og gutter, som sender epost eller ringer og sier de har lyst til å ta yrkesfag: Jeg ber dem heller gå på Nav, skriver Eirik Kornmo (bildet). Dan P. Neegaard / Siri Gedde-Dahl

Jeg slutter snart som murer etter 35 år, og jeg ser ufaglærte fra Øst-Europa ta over.

Debatt

Dette er et debattinnlegg. Meninger i teksten står for skribentens regning.

Fri flyt av arbeidskraft var ment å være en likeverdig flyt, det vil si at cirka like mange drar fra for eksempel Spania til Tyskland, fra Belgia til Hellas og fra Norge til Polen. Etter noe tid skulle dette tas opp til evaluering.

Historien viser at det ikke er fri flyt, men en strøm til Norge.

Hva tror du, statsminister Erna Solberg, at konsekvensene er for eksempel i min bransje?

Mindre og mindre å gjøre

Jeg ser at for hvert halvår blir det mindre og mindre å gjøre. Jeg har 35 års erfaring innen komplisert restaurering av eldre bygg i Oslo, og jeg ser at stadig flere oppdrag går til ufaglærte fra Øst-Europa. De tar over alt, og vi går uten oppdrag. Hva tror du vi synes om det?

Jeg må si det: At dere ber norsk ungdom satse på yrkesfag, er faktisk utrolig råttent.

Jeg søkte på «Murer i Oslo» for noen dager siden. Det var to jobber, begge via bemanningsbyrå, og kun for et prosjekt.

Dere unge: Ikke velg yrkesfag

Det er slik nåtiden er. Jeg tror du har utrolige rådgivere, for pr. dags dato er ca. 90 prosent av all arbeidskraft fra Øst-Europa. De fortrenger norsk ungdom og gjør at vi som har 30 til 40 års erfaring, må gå ledige.

Det er vel også noe med det at alle de har rundt deg, aldri har hatt møkk på fingrene. Det er faktisk utrolig tragisk at det blir slik.

Gå heller på Nav

Så jeg ber alle unge, jenter og gutter, som sender e-post eller ringer og sier de har lyst til å ta yrkesfag: Jeg ber dem heller gå på Nav.

Jeg lurer på hvorfor dere ikke er ærlige om dette?

Dere tar livet av, eller har egentlig allerede tatt livet av, den norske fagarbeideren

Det er enkelt, det er kun krav om norsk fagbrev. Men dere tar livet av, eller har egentlig allerede tatt livet av, den norske fagarbeideren.

Jeg slutter snart som murer, etter 35 år og med masse kunnskap, og jeg ser ufaglærte fra Øst-Europa ta over. Lykke til â€” og dere unge: Ikke velg yrkesfag.

Få med deg debattene hos Aftenposten meninger på Facebook og Twitter.

Lyst til å skrive?

Les også Seks tips til en Aftenposten-debattant

Opptatt av dette temaet? Her finner du mer lesestoff:

Les også Fyll Bjørvika med elever, fremtidshåp og matglede,

skriver Bent Stiansen.